Merkezê Îrtîbatî û Çapemenîye yê HPGyî derehê şehadetê şehîdêkî de eşkerayîya nuştekîye daye û nê pare kerdî:
''Ma eşkerayîya xo ya 18ê gulana 2021î de dabi eşnawitene ke eynî roje qezayê Lizê ya Amedî de dormeyê dewa Banê Dêranî de dewleta tirke operasyon dayo destpêkerdene û netîceya pêkewtişanê giranan û bobmardumanê nê operasyonî de hemrayê ma Armanç Cûdî şehîd bîyo.
Nasnameyê hemrayê ma yê şehîdî wina yo:
Nameyê Qodî:Armanç Cûdî
Name û Peyname:Abdullah Bulat
Cayê Bîyayîşî:Êlih
Maye-Pî:Fatma – Mustafa
Tarîx û Cayê Şehadetî:18ê Gulana 2021î / Amed
Embazê ma Armanç Êlih de ameyo dinya û dormeyo welatperwer de bîyo pîl. Xebatanê cîya cîyayan ê têgêrayîşî de xebityayo biyo wayîrê tecrubeyêkî. Dima ra tewrê sefanê gerîlayan bîyo ke domanîya xo ra xeyalê ci kerdêne. Hemrayê ma Armanço ke wexto kilm de musayo koyanê serberzan ê Kurdîstanî bîyo  mîlîtano Apoyî. Vera artêşa tirke ya îşxalkere de xeylêk çalakîyan de ca girewto û çend rey birîndar bîyo. Rixmê nayî têkoşînî ra dûrî de nêvinderto. Seba ke zafêr şiro dişmenî ser kerdo xo çeng ke şiro Vakurê Kurdîstanî. Cuya xo yê têkoşînî de qerardar û tim sereberz bi. Bi nê tewirê xo semedê ma hermayanê xo tim û tim do  sey minûnê bimano. Ma keyeyê erjayeyî yê hemrayê xo Armançî û heme şarê welatperwerî yê Êlih û Kurdîstanî rê serweşîye wazenê.
